CELEX: 32017D2008
Language: lt
Date: 2017-11-08 00:00:00
Title: 2017 m. lapkričio 8 d. Tarybos įgyvendinimo sprendimas (BUSP) 2017/2008, kuriuo įgyvendinamas Sprendimas (BUSP) 2015/1333 dėl ribojamųjų priemonių atsižvelgiant į padėtį Libijoje

9.11.2017   
            
            
               LT
            
            
               Europos Sąjungos oficialusis leidinys
            
            
               L 290/22
            
         TARYBOS ĮGYVENDINIMO SPRENDIMAS (BUSP) 2017/2008
   2017 m. lapkričio 8 d.
   kuriuo įgyvendinamas Sprendimas (BUSP) 2015/1333 dėl ribojamųjų priemonių atsižvelgiant į padėtį Libijoje
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 31 straipsnio 2 dalį,
   atsižvelgdama į 2015 m. liepos 31 d. Tarybos sprendimą (BUSP) 2015/1333 dėl ribojamųjų priemonių atsižvelgiant į padėtį Libijoje ir kuriuo panaikinamas Sprendimas 2011/137/BUSP (1), ypač į jo 12 straipsnio 1 dalį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:
   
               (1)
            
            
               2015 m. liepos 31 d. Taryba priėmė Sprendimą (BUSP) 2015/1333;
            
         
               (2)
            
            
               2017 m. spalio 31 d. Jungtinių Tautų Saugumo Tarybos komitetas, įsteigtas pagal Jungtinių Tautų Saugumo Tarybos rezoliuciją 1970 (2011), atnaujino ir iš dalies pakeitė laivų, kuriems taikomos ribojamosios priemonės, sąrašą;
            
         
               (3)
            
            
               todėl Sprendimo (BUSP) 2015/1333 V priedas turėtų būti atitinkamai iš dalies pakeistas,
            
         PRIĖMĖ ŠĮ SPRENDIMĄ:
   1 straipsnis
   Sprendimo (BUSP) 2015/1333 V priedas iš dalies keičiamas, kaip išdėstyta šio sprendimo priede.
   2 straipsnis
   Šis sprendimas įsigalioja jo paskelbimo Europos Sąjungos oficialiajame leidinyje dieną.
   
      Priimta Briuselyje 2017 m. lapkričio 8 d.
      
         
            Tarybos vardu
         
         
            Pirmininkas
         
         M. MAASIKAS
      
   
   
      (1)  OL L 206, 2015 8 1, p. 34.
   
   
      PRIEDAS
      Sprendimo (BUSP) 2015/1333 V priedo B skirsnio (Subjektai) 2 įrašas pakeičiamas taip:
      
         
                     „2.
                  
                  
                     
                        Pavadinimas: LYNN S
                     
                        Dar žinomas kaip: n. d. Anksčiau žinomas pavadinimu: n. d. Adresas: n. d. Įtraukimo į sąrašą data:2017 rugpjūčio 2 d.
                     
                        Papildoma informacija
                     
                     TJO: 8706349. Į sąrašą įtrauktas pagal Rezoliucijos 2146 (2014), išplėstos ir su pakeitimais, padarytais Rezoliucijos 2362 (2017) 2 punktu (draudimas pakrauti, vežti ar iškrauti; draudimas atvykti į uostus), 10 punkto a ir b papunkčius. Pagal Rezoliucijos 2146 (2014) 11 punktą šį įtraukimą į sąrašą Komitetas atnaujino 2017 m. spalio 31 d., ir jis galioja iki 2018 m. sausio 29 d., nebent Komitetas jo galiojimą nutrauktų anksčiau pagal Rezoliucijos 2146 (2014) 12 punktą. Vėliavos valstybė: Sent Vinsentas ir Grenadinai. 2017 m. spalio 6 d. duomenimis, laivas buvo Libano teritoriniuose vandenyse ir plaukė vakarų kryptimi.“